Държавен вестник, бр. 105, 2025 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  105
изискванията на Директива (ЕС) 2023/2413, като осигуряват ефективно и безопасно 
функциониране на съоръженията и интегрирането им в енергийната и хидравличната мрежа. 
Професията изисква от лицата точност, дисциплинираност и отговорност при изпълнение 
на инструкциите и спазване на изискванията за безопасност. Важно е да притежават сръчност, 
наблюдателност и способност за работа в екип, както и готовност да работят в променяща се 
среда на открито или в производствени условия. 
Лицата трябва да притежават валидни правоспособности съгласно националното 
законодателство и европейските директиви, включително сертификати за работа с 
флуорсъдържащи газове, правоспособност по заваряване, както и сертификати за монтаж и 
поддръжка на инсталации с възобновяеми енергийни източници, издадени от акредитирани 
обучителни институции: 
• 
Удостоверение за правоспособност за работа по електроинсталации до и над 1000 V 
съгласно Наредба № 3 от 9 юни 2004 г. за устройството на електрическите уредби и 
електропроводните линии (ДВ, бр. 90 от 2004 г.) за квалификационните групи по 
електробезопасност; 
• 
Свидетелство за правоспособност по заваряване съгласно Наредба № 7 от 2002 г. за 
условията и реда за придобиване и признаване на правоспособност по заваряване, 
издадена от министъра на образованието и науката (ДВ, бр. 100 от 2002 г.), в случаите 
когато лицето извършва монтажни и ремонтни дейности, изискващи спояване или 
заваряване на елементи от ВЕИ инсталации (например тръбни връзки, рамки, носещи 
конструкции); 
• 
Сертификат за работа с флуорсъдържащи парникови газове, издаден по Наредба № 1 от 
17 февруари 2017 г. за реда и начина за обучение и издаване на документи за 
правоспособност на лица, извършващи дейности с оборудване, съдържащо 
флуорсъдържащи парникови газове, както и за документирането и отчитането на 
емисиите на флуорсъдържащи парникови газове (ДВ, бр. 20 от 2017 г.), в съответствие 
с Регламент (ЕС) № 517/2014, при извършване на дейности с оборудване, съдържащо 
хладилни агенти (включително термопомпи и охладителни системи). 
 
2.2. Трета степен на професионална квалификация по професията 
Лицата, придобили трета степен на професионална квалификация по професията 
„Възобновяеми енергийни източници“, могат самостоятелно да пускат в експлоатация, 
диагностицират и поддържат интегрирани системи, използващи биомаса, термопомпи, 
повърхностни геотермални инсталации и съоръжения за слънчева фотоволтаична и слънчева 
топлинна енергия, включително съхранение на енергия и точки за презареждане. Те изготвят 
схеми, изчисляват енергийни баланси, избират подходящи конфигурации според климатичните 
и техническите условия и осигуряват тяхната ефективна и безопасна работа. Работят с 
фотоволтаични и топлинни системи, вятърни генератори, малки ВЕЦ, биореактори, 
термопомпени системи, зарядни станции за ЕПС, съоръжения за съхранение на енергия и 
хибридни инсталации. Те диагностицират и оптимизират работата на котелни инсталации за 
биомаса, прилагайки принципи за устойчивост и енергийна ефективност. 
Изпълняват дейности по тестване, настройка и мониторинг на работата на системите, 
използвайки специализирана измервателна и диагностична апаратура. Прилагат алгоритми за 
автоматично управление, анализират ефективността и оптимизират параметрите в реална среда. 
Отговарят за спазване на технически и екологични стандарти, работят с лицензионна 
документация и софтуер за контрол и управление. Извършват поддръжка, рехабилитация и 
сервизиране на ВЕИ системи, като могат да ръководят екипи, да комуникират с доставчици и 
клиенти и да организират въвеждането на нови технологии. Прилагат националните и 
европейските технически стандарти и изискванията на Директива (ЕС) 2023/2413, като